SønderjyskE-sportschef Hans Jørgen Haysen har været tilfreds med de to camerounske testspillere, Federico Bangwen og Victor Ekani, fortæller han til JydskeVestkysten.

De to camerounske spillere Federico Bangwen og Victor Ekani har i løbet af den forgangne uge været på visit hos SønderjyskE og har trænet med.

Nu er de taget hjem igen, og sportschef Hans Jørgen Haysen har været glad for besøget.

- De begge gjorde det rigtig fint, men i forhold til vores spillestil er Victor på den centrale midtbane mest interessant. De kommer fra en - i afrikanske forhold - stor fodboldnation, og de er begge inde omkring U20-landsholdet og regnes som nogle af landets største talenter, siger Hans Jørgen Haysen til JydskeVestkysten.

De to camerounske spillere er begge 20 år gamle.